CELEX: C2005/155/09
Language: sk
Date: 2005-06-25 00:00:00
Title: Vec C-170/05: Návrh na začatie prejudiciálneho konania podaný rozhodnutím Conseil d'Etat (Francúzsko), section du contentieux, z 15. decembra 2004, ktorý súvisí s konaním: Société Denkavit International BV a Denkavit France SARL proti Ministère de l'Economie, des Finances et de l'Industrie

25.6.2005   
            
            
               SK
            
            
               Úradný vestník Európskej únie
            
            
               C 155/4
            
         Návrh na začatie prejudiciálneho konania podaný rozhodnutím Conseil d'Etat (Francúzsko), section du contentieux, z 15. decembra 2004, ktorý súvisí s konaním: Société Denkavit International BV a Denkavit France SARL proti Ministère de l'Economie, des Finances et de l'Industrie
   (Vec C-170/05)
   (2005/C 155/09)
   Jazyk konania: francúzština
   Conseil d'Etat (Francúzsko), section du contentieux, podala rozhodnutím z 15. decembra 2004 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Société Denkavit International BV a Denkavit France SARL proti Ministère de l'Economie, des Finances et de l'Industrie a bol doručený kancelárii Súdneho dvora dňa 8. februára 2005.
   Conseil d'Etat (Francúzsko), section du contentieux, žiada Súdny dvor, aby rozhodol o nasledujúcich otázkach:
   
               1.
            
            
               Je možné so zreteľom na zásadu slobody usadiť sa podrobiť kritike ustanovenie, ktoré zdaňuje materskú spoločnosť, ktorej sú vyplácané dividendy, a ktorá nemá sídlo vo Francúzsku, a ktoré na druhej strane oslobodzuje od zdanenia materské spoločnosti, ktoré majú sídlo vo Francúzsku?
            
         
               2.
            
            
               Možno takéto ustanovenie o zrazení dane pri zdroji samo osebe podrobiť kritike takéto rozhodnutie zrážky zo základu so zreteľom na zásadu slobody usadiť sa, alebo je potrebné, pokiaľ daňová dohoda medzi Francúzskom a iným členským štátom, ktorá povoľuje takéto zrazenie pri zdroji, upravuje možnosť odpočítať od dane dlžnej v tomto členskom štáte daň odvedenú na základe kritizovaného ustanovenia, vziať do úvahy túto dohodu pre posúdenie zlučiteľnosti tohto ustanovenia so zásadou slobody usadenia sa?
            
         
               3.
            
            
               Za predpokladu, že sa prijme druhá z možností uvedených v bode 2, stačí existencia vyššie uvedenej dohody nato, aby sme chápali kritizované ustanovenie ako jednoduchý mechanizmus rozdelenia zdaniteľnej čiastky medzi dva dotknuté štáty, bez dopadu na podniky, alebo musí okolnosť, že materská spoločnosť, ktorá nemá sídlo vo Francúzsku, nemá možnosť vykonať odpočítanie upravené v dohode, viesť k tomu, že sa toto ustanovenie bude považovať za ustanovenie, ktoré porušuje zásadu slobody usadenia sa?